วันศุกร์ที่ 10 มค. 2568 เวลา 22:35 ช่วงถนนศรีนครินทร์-อุดมสุข มีการเปิดถนนเพื่อซ่อมอะไรบางอย่าง ซึ่งจำเป็นต้องปิดถนนจาก 4 เลน เหลือ 1 เลน ทำให้รถติดหนักมาก 
ดิฉันติดอยู่ในตำแหน่งดังกล่าว ระยะทางไม่เกิน 1 กม. ใช้เวลาอย่างน้อย 30 นาที 
ในตอนขับรถอยู่ก็ไม่รู้สาเหตุ และเมื่อรู้สาเหตุแล้วก็ไม่สามารถหาทางเลี่ยงได้ ทำให้ต้องทนติดอยู่ตรงนั้นต่อไปจนกว่าจะผ่านไปได้ 
นอกจากนี้ ตำแหน่งที่ดิฉันอยู่ คือเลนขวาสุด พยายามขับให้อยู่ในระเบียบ ไม่แซงหรือปาดหน้ารถคันใด ค่อยๆไป แต่กลับโดนรถจากเลนซ้าย เข้ามาแซงจำนวนมาก จนทำให้รถในเลนขวาไม่ได้ไปเลย 
หากเป็นเช่นนี้ จะทำให้คนขับรถเป็นระเบียบได้อย่างไรคะ ดิฉันเป็นหนึ่งคนแล้วที่เมื่อเจอเหตุการณ์แบบนี้ รู้สึกว่าไม่ยุติธรรม ที่คนตั้งใจจะทำดีกลับโดนเอาเปรียบ จนทำให้คิดว่าบางทีการขับรถมารยาทไม่ค่อยดีเท่าไรแบบท่านอื่น อาจจะเป็นทางออกที่ดีที่สุด (ถึงจุดหมายปลายทางของตนได้เร็วที่สุด โดยไม่สนใจความเดือดร้อนของผู้อื่น)
ไม่ทราบว่ามีมาตรการใดที่สามารถช่วยบรรเทาหรือแก้ไขปัญหานี้ได้ไหมคะ เช่น ติดป้ายบอกล่วงหน้า ทางเบี่ยง หรือ ปิดถนนให้เหลือจำนวนเลนมากกว่านี้